פשמישל
בפרנצ'ישקיינסקה מוכרים ספרים עתיקים.; ובכנסייה הגדולה הנזירות יפות.; ובקפה הסמוך, אין סוכר וחלב.; מול הזאמק אצים סנאים בין תרזות.; ומיצקביץ' הרחוב, רץ לגבול הרוסי.; באזור היהודי אין בית כנסת אחד.; אלה דברי לרגע הזה.; מי שלא מאמין, לא היה כאן.; בקז'ימייז'ה ויאלקגו עומד בית אימי.; מספר שתיים נעוץ בכתליו.; תחנת הרכבת מעבר משם.; החנות של סבא, לא שם ולא פה.; הנהר סאן עודנו שועט.; וסובב את העיר כיריעה של זהב.; אלה דברי לרגע הזה.; מי שלא מאמין, לא היה כאן.; והרינק עכשיו ללא שוק ויריד.; ולובש הוא תפארת שמלה פרחונית.; ובבית הקברות היהודי, סבתי.; והשער נעול על מנעול ובריח.; ואין בסביבה יהודי לפליטה.; וגאלתי סידור שהודפס כאן, ממש.; אלה דברי לרגע הזה.; מי שלא מאמין, לא היה כאן.; ועכשיו נשארו לי שביבי זיכרון.; סמטאות שחופזות ועוברות זו מול זו.; ויום שמש, אשר הוליכני עד כאן.; וילדה דקיקה, כנראה זאת אימי.; והגטו הריק. ועוד שלט של עיר.; והכביש המוליך לעיירת אבי.; אלה דברי לרגע הזה.; מי שלא מאמין, לא היה כאן.; 